CELEX: 32018D2062
Language: el
Date: 2018-12-18 00:00:00
Title: Απόφαση (ΚΕΠΠΑ) 2018/2062 της Επιτροπής Πολιτικής και Ασφάλειας, της 18ης Δεκεμβρίου 2018, για την παράταση της θητείας του αρχηγού της αποστολής της Ευρωπαϊκής Ένωσης για την οικοδόμηση ικανοτήτων στη Σομαλία (EUCAP Somalia) (EUCAP Somalia/1/2018)

27.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 329/24
               
            
         ΑΠΟΦΑΣΗ (ΚΕΠΠΑ) 2018/2062 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 18ης Δεκεμβρίου 2018
         για την παράταση της θητείας του αρχηγού της αποστολής της Ευρωπαϊκής Ένωσης για την οικοδόμηση ικανοτήτων στη Σομαλία (EUCAP Somalia) (EUCAP Somalia/1/2018)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την απόφαση 2012/389/ΚΕΠΠΑ του Συμβουλίου, της 16ης Ιουλίου 2012, για την αποστολή οικοδόμησης ικανοτήτων στη Σομαλία (EUCAP Somalia) της Ευρωπαϊκής Ένωσης (1), και ιδίως το άρθρο 9 παράγραφος 1,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 9 παράγραφος 1 της απόφασης 2012/389/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις για τον σκοπό της άσκησης του πολιτικού ελέγχου και της στρατηγικής καθοδήγησης της αποστολής της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR), συμπεριλαμβανομένης της απόφασης για τον διορισμό του αρχηγού της αποστολής.
                  
               
                     (2)
                  
                  
                     Στις 12 Δεκεμβρίου 2016 η απόφαση (ΚΕΠΠΑ) 2016/2240 του Συμβουλίου (2) παρέτεινε την εντολή της αποστολής EUCAP Nestor έως τις 31 Δεκεμβρίου 2018 και τη μετονόμασε σε EUCAP Somalia. Η απόφαση του Συμβουλίου αντικατέστησε την «αποστολή [της Ευρωπαϊκής Ένωσης] για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP Nestor)» με την «αποστολή [της Ευρωπαϊκής Ένωσης] για την οικοδόμηση ικανοτήτων στη Σομαλία (EUCAP Somalia)».
                  
               
                     (3)
                  
                  
                     Στις 10 Δεκεμβρίου 2018, η απόφαση (ΚΕΠΠΑ) 2018/1942 του Συμβουλίου (3) παρέτεινε την εντολή της αποστολής EUCAP Somalia έως τις 31 Δεκεμβρίου 2020.
                  
               
                     (4)
                  
                  
                     Στις 26 Ιουλίου 2016, η ΕΠΑ εξέδωσε την απόφαση EUCAP NESTOR/1/2016 (4) για τον διορισμό της κας Maria-Cristina STEPANESCU ως αρχηγού της EUCAP NESTOR από 1ης Σεπτεμβρίου 2016 έως τις 12 Δεκεμβρίου 2016.
                  
               
                     (5)
                  
                  
                     Στις 10 Ιανουαρίου 2017, η ΕΠΑ εξέδωσε την απόφαση EUCAP Somalia/1/2017 (5) για την παράταση της θητείας τής κας Maria-Cristina STEPANESCU ως αρχηγού της EUCAP Somalia από τις 13 Δεκεμβρίου 2016 έως τις 12 Δεκεμβρίου 2017.
                  
               
                     (6)
                  
                  
                     Στις 31 Οκτωβρίου 2017, η ΕΠΑ εξέδωσε την απόφαση EUCAP Somalia/2/2017 (6) για την παράταση της θητείας τής κας Maria-Cristina STEPANESCU ως αρχηγού της EUCAP Somalia από τις 13 Δεκεμβρίου 2017 έως τις 31 Δεκεμβρίου 2018.
                  
               
                     (7)
                  
                  
                     Ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της θητείας τής κας Maria-Cristina STEPANESCU ως αρχηγού της αποστολής EUCAP Somalia από την 1η Ιανουαρίου 2019 έως τις 31 Αυγούστου 2019,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θητεία της κας Maria-Cristina STEPANESCU ως αρχηγού της αποστολής EUCAP Somalia παρατείνεται έως τις 31 Αυγούστου 2019.
         
         
            Άρθρο 2
            Η παρούσα απόφαση αρχίζει να ισχύει την 1η Ιανουαρίου 2019.
         
         
            Βρυξέλλες, 18 Δεκεμβρίου 2018.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 187 της 17.7.2012, σ. 40.
         
            (2)  Απόφαση (ΚΕΠΠΑ) 2016/2240 του Συμβουλίου, της 12ης Δεκεμβρίου 2016, που να τροποποιεί την απόφαση 2012/389/ΚΕΠΠΑ για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 337 της 13.12.2016, σ. 18).
         
            (3)  Απόφαση (ΚΕΠΠΑ) 2018/1942 του Συμβουλίου, της 10ης Δεκεμβρίου 2018, για την παράταση και την τροποποίηση της απόφασης 2012/389/ΚΕΠΠΑ της αποστολής της Ευρωπαϊκής Ένωσης για την οικοδόμηση ικανοτήτων στη Σομαλία (EUCAP Somalia) (ΕΕ L 314 της 11.12.2018, σ. 56).
         
            (4)  Απόφαση (ΚΕΠΠΑ) 2016/1633 της Επιτροπής Πολιτικής και Ασφάλειας, της 26ης Ιουλίου 2016, για τον διορισμό του αρχηγού της αποστολής της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (EUCAP NESTOR/1/2016) (ΕΕ L 243 της 10.9.2016, σ. 8).
         
            (5)  Απόφαση (ΚΕΠΠΑ) 2017/114 της Επιτροπής Πολιτικής και Ασφάλειας, της 10ης Ιανουαρίου 2017, για την παράταση της θητείας του αρχηγού της αποστολής της Ευρωπαϊκής Ένωσης για την οικοδόμηση δυνατοτήτων στη Σομαλία (EUCAP Somalia/1/2017) (ΕΕ L 18 της 24.1.2017, σ. 49).
         
            (6)  Απόφαση (ΚΕΠΠΑ) 2017/2059 της Επιτροπής Πολιτικής και Ασφάλειας, της 31ης Οκτωβρίου 2017, για την παράταση της θητείας του αρχηγού της αποστολής της Ευρωπαϊκής Ένωσης για την οικοδόμηση δυνατοτήτων στη Σομαλία (EUCAP Somalia) (EUCAP Somalia/2/2017) (ΕΕ L 294 της 11.11.2017, σ. 40).